שיחה:שוק פשפשים

message: ככמבקר קבוע בשוק הפשפשים אני יכול להצהיר כאן שבדקתי את נושא מכירת "עותקים בלתי חוקיים" של מוסיקה וסרטים כביכול ולא מצאתי אפילו אחד, אין ספק שאמירה כזו גובלת בהוצאת לשון הרע הגם שהיא מפורסמת בויקיפדיה.
בשוק הפשפשים נמכרים תקליטים ישנים בעטיפתם המקורית (חוקיים להפליא) קלטות אודיו וקלטות וידאו בעטיפתם המקורית, דברים אשר שולם עליהם כסף,וכסף זה עבר ליוצרים. למה מתכוון כותב ערך זה במונח התמוה "העתקים בלתי חוקיים"? לדיסקים צרובים? אין שם, אין שם דיסקים כלל וכלל, מכירת המוסיקה בשוק הפשפשים מבוססת בעיקרה על תקליטים, ראיתם מישהו שמזייף תקליטים בשנים האחרונות? אני לא מכיר מכונה קיימת שמזייפת תקליטים. לומר אמירה כוללת כזו זה קל אבל הפעם טעית. העוול שערך זה עושה לזכויות היוצרים הוא גדול יותר מכיוון ומפנה את תשומת הלב מהמקומות שבהם באמת מופרות זכויות היוצרים כגון שוק ראש העין ושוק רמלה, שם עומדים רוכלים בבסטות ארעיות ומוכרים דיסקים צרובים של מוסיקה ומשחקים, כל זאת ליד עינו הפקוחה של השוטר המקומי שמבקש מבעל הדוכן לשים לו מוסיקה יפה להנאתו.
לסיכום, ערך זה מוציא דיבה רעה על שוק הפשפשים וחובת ההוכחה מוטלת על כתפי הכותב ולא על כתפי הרוכלים בשוק. (בסגנון לך תוכיח שאין לך אחות) ישנה נא הכותב את כתיבתו בערך זה או שיוכיח כי אכן הרוכלים בשוק הפשפשים עוברים על החוק.
צריך לקחת בחשבון שערך זה עשוי לפגוע בכל אחד ואחד מהחנויות או הדוכנים בשוק אשר מציגים מוסיקה למכירה, האם בהבל פה חסר אחריות
צריך לפגוע בכל כך הרבה אנשים?
replies: text: "ככמבקר קבוע בשוק הפשפשים"? הערך הזה עוסק בתופעה המסחרית הנקראת "שוק פשפשים", לא בשוק פשפשים מסוים כזה או אחר. הוצאת לשון הרע על מי? ודאי שלא ניתן להשליך מניסיונך ב"שוק הפשפשים" (איפה? יפו, לונדון, פריז, קהיר?) על הנעשה בשוווקי פשפשים בעולם.--‏Golf Bravo‏ 12:51, 12 בספטמבר 2007 (IDT)
כאשר אני נכנס לערך אנציקלופדי אני מצפה לקבל סקירה עיניינית. בחרת לציין דווקא את המונח "הפרת זכויות יוצרים" כאילו שזה איזה שהוא מאפיין של שוק פשפשים ברמת המאפיין "יד שניה".
לפי הלך מחשבה זו היית אמור לציין לכאורה את הכייסים, את סוחרי הסמים, את הקלפנים, את המרצפת השבורה ואת כל הרעה החולה הקיימת בכל מקום בעולמינו בהקשר של השוק. אני נאלץ לקבל דווקא את נסיונך ולא את שלי שכאמור קבעת "ודאי שלא ניתן להשליך מניסיונך ב"שוק הפשפשים"".
קביעה זו במחי יד מוחקת את כל זכרונותי מסיורי הרבים בעולם בשלושים השנה האחרונות כחובב שווקים אלו והמילה "ודאי" מוכיחה שאתה צודק. כן, התכוונתי לשוק הפשפשים ביפו וזה פשעי. כאמור את העננה שהנחת יהיה קשה או בלתי אפשרי לפזר. לויקיפדיה הפתרונים.

text: אני גם לא חושב שעניין ציון שחלק מן העותקים הינו פיראטיים רלוונטי. אם הערך היה יותר רחב - אז אפשר היה להקצות לזה כמה פסקאות על זיופים בשוקי פשפשים. אבל המשפט כפי שהוא מופיע כרגע נראה שהוא מסב יותר נזק מתועלת לערך. עידן ד 14:40, 12 בספטמבר 2007 (IDT)
replies: text: :לא רצוי שערכים אנציקלופדיים, ככלל, יכתבו על סמך ניסיון אישי של אדם כזה או אחר. תופעת הפרת זכויות יוצרים בשווקי פשפשים, היא תופעה נפוצה בעולם. בצפון אמריקה, שם יש נטייה להקפיד יותר על שמירת הזכויות, מוגשות לא אחת תביעות כנגד מפעילי שווקי פשפשים ומתבצעות פשיטות משטרה על שווקים כאלה. במזרח אסיה, שם הפיקוח על התופעה הוא נרפה יותר, דוכני קלטות מזויפות של מוזיקה, סרטים ותוכנות הם חלק כמעט בלתי נפרד מן השוק, במדינות רבות. אין מדובר בתופעה שולית, או אקראית, אלא שהיא נלווית לשווקי פשפשים מסיבות כאלה ואחרות, אשר כבר זכו לניתוח בספרות. רק כדי להראות שאין הערך משקף ניסיון אישי של מאן דהו, הבאתי מעט סימוכין לטענה העובדתית כי "בחלק משוקי פשפשים ניתן למצוא העתקים בלתי חוקיים של קלטות ותקליטורי סרטים" וכי אין מדובר בתופעה אקראית.--‏Golf Bravo‏ 17:59, 12 בספטמבר 2007 (IDT)
replies: text: ::לדעתי אין מקום באינציקלופדיה להתייחס לתופעה של העתקים בלתי חוקיים מכיוון שבשווקים המערביים וגם בישראל היא תופעה מאוד שולית. אפשר להוסיף משפט "בשווקי פשפשים בחלק מארצות אסיה ומזרח הרחוק נפוץ פעילות פלילית של הפצת העתקים בלתי חוקיים".
replies: text: :::מהיכן לקוח המידע הזה?--‏Golf Bravo‏ 18:07, 12 בספטמבר 2007 (IDT)
כשפתחתי שיחה זו הגבתי לדבר שקפץ וצד את עיני בערך "שוק פשפשים".
הוויכוח על "כן מוכרים עותקים פיראטיים או לא" הוא מיותר. לא ניתן לחלוק על הפיסקה שהעורך כתב:"בחלק משוקי פשפשים ניתן למצוא העתקים בלתי חוקיים..וכו ". , אבל היא מעלה שתי תהיות: א) בדבר ההדגשה "תוך הפרת זכויות יוצרים" שהרי ניתן להוסיף ולומר (על פי הלך מחשבתו של העורך) "תוך הפרת זכויות יוצרים שדינה שנת מאסר ושנתיים על תנאי...אבל עם עו"ד טוב תצא מזה בפחות." ב)(אם כבר בהפרות שונות עסקינן) מדוע העורך אינו מדגיש את מכירת הזיופים בנושאי ביגוד ואת מכירת הסחורות הגנובות לכאורה.
מידת הרלוונטיות של הערך "מכירת זיופים בשוק" לערך "שוק פשפשים" היא סבירה (אם כי אני רואה פה מידה של סובייקטיביות מצד העורך) אבל התוספת המשפטית הבלתי קשורה לחלוטין "תוך הפרת זכויות יוצרים" אינה קשורה ואין בה קורטוב או פרומיל של רלוונטיות לערך "שוק פשפשים". שהרי הערך כאן הוא לא משפטי ואינו מדבר בחברות תקליטים, אקו"ם וכיוצ"ב. ישאל את עצמו העורך מדוע בחר להדגיש את הביטוי המשפטי של פעולה זו. אין כאן וויכוח על "דיוק הכתבה" או "הוכחות" שהעורך טרח להביא, יש כאן דיון על יושרה כשם שלא תרצו לראות בערך "הלחנה והרמוניה במוסיקה" את ההסבר "בסולם מוסיקאלי 12 חצאי טונים שונים שבעזרתם ניתן להלחין מוסיקה אשר לעיתים נגנבת ונמכרת באופן פיראטי בשוק הפשפשים".

text: אני קורא את הודעתך הראשונה והאחרונה וקצת קשה לי להאמין שנכתבה בידי אותו אדם, אבל מילא. אשר להערה אחרונה זו, צר לי להסתייג פעם נוספת. כיוון שתחום המשפט הוא בגדר עולם ומלואו והערה בדבר אי-חוקיות של התנהגות כזו או אחרת יכולה להשתמע לאלף פנים, ראוי לפרש בקצרה לקורא, לאיזה תחום של המשפט "נופלת" אותה התנהגות בלתי חוקית. על כן, למרות ההדגשה מעלה, הדברים קשורים גם קשורים. אם יש לך מידע מבוסס (הפניות לידיעות מהימנות) על תופעה של זיופי ביגוד בשווקי פשפשים בעולם, אשמח להפניות ונעדכן הערך בהתאם.--‏Golf Bravo‏ 21:16, 18 בספטמבר 2007 (IST)
מציתי את תרומתי או חוסר תרומתי לערך זה אך מכיוון ותהית לגבי זהות הכותבים אז תנוח דעתך: כתבתי גם את ההודעה הראשונה וגם האחרונה,
רק לא כתבת האם אני צריך להעלב או להיות מוחמא, על כתיבתי בהתחלה או בסוף?
ואם נגררתי לכאן שוב, אני מנסה לשער כיצד תתבטא בערך "מופע רוק" שהרי ידוע שהווליום המושמע שם הורס את השמיעה, האם גם שם תכתוב:
"במקרים של נזק שמיעתי קבוע מדובר על נזק לאוזן הפנימית. בתוך האוזן הפנימית מצויים תאי שערה אשר מתרגמים את האנרגיה של גל הקול המכני המגיע לאוזן לאנרגיה חשמלית ומעבירים את המסר השמיעתי למערכת העצבים ולמוח". שוב, לפי שיטת החשיבה שלך צריך לפרש לקורא
לאיזה תחום של הרפואה נופלת התנהגות הרסנית זו של להקת הרוק (אין חולק על כך נכון?). לא היתה ואין לי כוונה ש"ערך אנציקלופדי" יהיה מושפע מנסיוני האישי אך גם לא מדעותיך. נראה שיש לך עניין רב להדגיש את המשפט "הפרת זכויות יוצרים" בכפל לשון שהרי כבר כתבת: העתקים לא חוקיים. כל עין בלתי מזוינת מצליחה להבחין שמאחורי משפט זה מסתתר משהו, או שתרגמת את כל הערך מאנגלית לעברית באופן לא מדוייק, ואם כן כתבת אותו באופן מקורי סיבותיך שמורות עימך.

text: ראשית, אני שמח שנרשמת לויקיפדיה, כבר יצא לנו דבר אחד טוב מן השיחה הזו. תוכל להוסיף את חתימתך בקלות, בעזרת "כפתור החתימה" המופיע בין שאר עזרי העריכה מעל חלונית העריכה.

text: הערתי באשר לכותב ההודעה הראשונה והאחרונה נכתבה כמובן כמחמאה, היות והוכחת שאינך "מקובע" בדעתך ואתה פתוח לשינוי דעה לנוכח העובדות. אשר לדוגמה שנתת, אין היא מקבילה למצב שלפנינו. המקבילה הנכונה היתה לכתוב: "נוכחות במופע רוק עלולה לגרום לנזק בריאותי". זאת הייתי מתקן (במידה שיש לכך כמובן סימוכין אמינים) למשפט "נוכחות במופע רוק עלולה לגרום לנזק לשמיעה".--‏Golf Bravo‏ 11:09, 20 בספטמבר 2007 (IST)

message: there is taklada in the first line
thread_title:  taklada 

message: שלום,
בקישורים החיצוניים המאמר המורחב על שוק הפשפשים הישראלי לא עובד, אפשר לתקן את זה? 62.219.77.120 16:22, 17 במרץ 2013 (IST)
thread_title:  קישורים חיצוניים 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://fleamarket.co.il/
** In שוק פשפשים on 2013-06-21 10:36:54, Socket Error: 'Name or service not known'
** In שוק פשפשים on 2013-06-24 01:06:24, Socket Error: 'Name or service not known'
** In שוק פשפשים on 2013-07-09 00:26:20, Socket Error: 'Name or service not known'
--Matanyabot - שיחה 03:26, 9 ביולי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://pishpishim.co.il/maamar.html
** In שוק פשפשים on 2013-06-21 10:36:54, Socket Error: 'Name or service not known'
** In שוק פשפשים on 2013-06-24 01:06:24, Socket Error: 'Name or service not known'
** In שוק פשפשים on 2013-07-09 00:26:30, Socket Error: 'Name or service not known'
--Matanyabot - שיחה 03:26, 9 ביולי 2013 (IDT)
thread_title:  קישור שבור 2 

message: ואין הסבר מאיפה הגיע השם "פשפשים" בעברית?  80.74.110.142 12:47, 6 במרץ 2014 (IST)
thread_title:  משוב מ-6 במרץ 2014 

message: בשוק הפשפשים לא תמצאו דברים חדשים אלה המון דברים ישנים {מהעבר} מטבעות עתיקים כלי  נגינה מהעבר ועוד.... 79.181.239.235 11:00, 22 באוקטובר 2016 (IDT)
thread_title:  חדש וישן 

message: "בעולם לנהוג לכנות שוק זה בשם שוק פרעושים (למשל באנגלית: flea market) אך מסיבה לא ברורה, אולי בלבול הנובע מהשם הדומה, בעברית נהוג לקרוא לשוק על שם סדרת חרקים אחרת, הפשפשים".
ואין שום קשר לזה שבעברית פשפש הוא ״שער קטן או דלת קטנה, במיוחד בתוך דלת גדולה יותר או לידה.״? (בתרגום לאנגלית זה כנראה יהיה alcove~=פשפש ). מה שבהחלט תואם למבנה השווקים ביפו ובעכו לדוגמה. (אני לא זוכר אבל אני חושב שגם השוק הישן ברמלה הוא באותו סגנון)
אז אם כבר מנחשים - ״אולי בלבול הנובע מהשם הדומה״ אולי עדיף לנחש בעברית.
מקור:
https://he.wiktionary.org/wiki/%D7%A4%D7%A9%D7%A4%D7%A9 79.176.167.156 20:23, 19 ביוני 2017 (IDT)
thread_title:  ניחוש מיותר בפסקת הפתיחה 

message: הסבר הגיוני לשם פשפשים הוא שזה מהמילה לפשפש שמשמעותה לחפש/לנבור
thread_title:  הסבר למילה פשפשים